46. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 900 της 19/27 Αυγ. 1981 (ΦΕΚ Α' 229) Περί υπαγωγής εις την ασφάλισιν του Κλάδου Παροχών Ασθενείας εις είδος του ΙΚΑ των παρά τω Ταμείω Ασφαλίσεως Επιχειρηματιών Κινηματογράφου ησφαλισμένων και των μελών οικογενείας αυτών. Έχοντες υπ’ όψει : 1.Τας διατάξεις της παρ. 5 του άρθρ. 23 του Νόμ. 1027/1980 «περί τροποποιήσεως και συμπληρώσεως της περί ΤΕΒΕ Νομοθεσίας και άλλων τινών διατάξεων» (ΦΕΚ 49/Α'/26.2.80). 2.Την γνώμην του Διοικητικού Συμβουλίου του Ταμείου Ασφαλίσεως Επιχειρηματιών Κινηματογράφου, διατυπωθείσαν κατά την υπ’ αριθ. 14/22.5.80 συνεδρίασιν αυτού. 3.Την γνώμην του Διοικητικού Συμβουλίου του ΙΚΑ, διατυπωθείσαν κατά την υπ’ αριθ. 52/432/29.10.80 συνεδρίασίν του. 4.Την υπ’ αριθ. 1029/16.5.80 (ΦΕΚ 491/Β'/ 21.5. 80 Κοινήν απόφασιν Πρωθυπουργού και Υπουργού Κοινωνικών Υπηρεσιών «Περί αναθέσεως αρμοδιοτήτων εις τους Υφυπουργούς Κοινωνικών Υπηρεσιών». 5.Γνώμην του Συμβουλίου Κοινωνικής Ασφαλείας διατυπωθείσαν κατά την υπ’ αριθ. 80/3.12.80 συνεδρίασιν αυτού της Κ' περιόδου. 6.Την υπ’ αριθ. 257/1981 γνωμοδότησιν του Συμβουλίου της Επικρατείας, προτάσει, του επί των Κοινωνικών Υπηρεσιών Υφυπουργού, αποφασίζομεν : Ασφαλιστέα Πρόσωπα - Έναρξις και  έκτασις Παροχών Άρθρ.1.-1.Από της ισχύος του παρόντος υπάγονται εις την υποχρεωτικήν ασφάλισιν του Κλάδου Παροχών Ασθενείας εις είδος του ΙΚΑ οι παρά τω Ταμείω Ασφαλίσεως Επιχειρηματιών Κινηματογράφου ησφαλισμένοι και τα μέλη οικογενείας αυτών. 2.Οι ανωτέρω δικαιούνται μετά εξάμηνον από της ισχύος του παρόντος Δ/τος, των αυτών εις έκτασιν αντιστοίχων παροχών των χορηγουμένων προς τους ησφαλισμένους του ΙΚΑ και υπό τας αυτάς προϋποθέσεις. Έναρξις καταβολής εισφορών Άρθρ.2.-1.Από της ενάρξεως ισχύος του παρόντος, οι κατά τα ανωτέρω ασφαλιζόμενοι εις τον Κλάδον Παροχών Ασθενείας εις είδος του ΙΚΑ ησφαλισμένοι του Ταμείου Ασφαλίσεως Επιχειρηματιών Κινηματογράφου, υποχρεούνται εις καταβολήν μηνιαίας εισφοράς ίσης προς την εκάστοτε προβλεπομένην υπό του άρθρ. 25 του  Α.Ν. 1846/51 δια τον ησφαλισμένον και εργοδότην, υπολογιζομένης επί του τεκμαρτού ημερομισθίου της ασφαλιστικής Κλάσεως του ΙΚΑ, ήτις θα ορίζεται εκάστοτε δι’ αποφάσεως του Υπουργού Κοινωνικών Υπηρεσιών, μετά γνώμην του  Δ.Σ. του ΙΚΑ. 2.Αι κατά την προηγουμένην παράγραφον, εισφοραί συνεισπράττονται υπό του Ταμείου Ασφαλίσεως Επιχειρηματιών Κινηματογράφου μετά της εισφοράς του Κλάδου  Συντάξεων αυτού και αποδίδονται εις το ΙΚΑ μέχρι του τέλους του επομένου εκείνου τη εισπράξεώς των, μηνός. 3.Αι διατάξεις της κειμένης, περί Ταμείου Ασφαλίσεως Επιχειρηματιών Κινηματογράφου νομοθεσίας, δια την είσπραξιν των εισφορών, την επιβάρυνσιν τούτων εις περίπτωσιν καθυστερήσεως καταβολής και την παραγραφήν των αντιστοίχων αξιώσεων, εφαρμόζονται αναλόγως και επί των, κατά τα ανωτέρω, εισφορών. Έναρξις ισχύος του Διατάγματος Άρθρ.3.-1.Η ισχύς του παρόντος Δ/τος, άρχεται από την πρώτην του επομένου, από της δημοσιεύσεώς του, μηνός. (Μετά τη σελ. 124,38(α) Σελ. 124,39 Τεύχος Δ112-ΣΕλ. 69 Υπαγωγή σε ασφάλιση και είσπραξη εισφορών 15Β.Γ.α.45-46 